Source: http://jaakkoportti.puheenvuoro.uusisuomi.fi/99184-rovaniemelle-moitteita-opiskelijoiden-toimeentulotukiohjeista
Timestamp: 2018-03-20 22:34:05+00:00
Document Index: 6729802

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Rovaniemelle moitteita opiskelijoiden toimeentulotukiohjeista — Vasuri Jaska
2.3.2012 03:45 Jaakko Portti
Olen aiemmin blogikirjoituksessa pohtinut sitä "Millaiset asumismenot opiskelijoille tulisi hyväksyä?" Toimeentulotuessa eri asiakasryhmiä tulee kohdella samanveroisesti, huolimatta heidän statuksestaan. Näin ei kuitenkaan käytännössä ole.
Seppo Hildén 2.3.2012 09:51
Jaakko, hyvää kansalaistoimintaa ja moni opiskelija kiittää. Tuosta opiskelijat vaan kopsaamaan apulaisoikeusasiamiehen päätöstä ja liittämään se toimeentulohakemukseenne. Paha siinä on sosiaalitoimistojen sen jälkeen perustella pienempiä tukimaksuja.
Laki pitää olla sama kaikille.
Pointsit Jaakko sulle.
Markku Huusko 2.3.2012 15:49
Kiitos Jaakko informaatiosta. Uuden Suomen toimitus lähti tekemään tämän vinkin pohjalta uutista...
Markku Huusko 2.3.2012 19:15
http://www.uusisuomi.fi/kotimaa/120587-opiskelija-...
Jukka Johansson 3.3.2012 01:12
Ihan asiallinen uutinen, paitsi tämä aloitus:
"Opiskelijaa ei saa laittaa toimeentulotukea hakiessa eri asemaan kuin tavallista ihmistä."
- Eivätkö opiskelijat ole tavallisia ihmisiä?
Jaakko Portti 3.3.2012 01:51
Tiedottaja tiedottaa, ja toimittaja toimittaa. Näinän se roolitus menee. Asiallisen jutun saitte nopeasti aikaiseksi. Kysymys ei ole vain Rovaniemestä. Useammassa muussakin kunnassa tai kaupungissa nyt tutkaillaa omia soveltamisohjeita. Voisin jopa nimetä muutaman, joiden ohjeissa törmäsin samanlaiseen muotoiluun. Muuttakoon niitä "hissun kissun".
P. Johannes Majava 16.3.2012 00:45
Otsikosta tuli sikäli virheellinen, että minä en ole korkeakoulu-opiskelija, vaan mielenterveysongelmainen pitkäaikaistyötön sosiaalitoimen asiakas.
Päätös tuli minulle postissa, ja sen teksti on tässä.
http://www.angelfire.com/pro/maximilian/hatesystem...
Motiivini toiminnalleni voitte päätellä sivun URLista.
Olen "itseoppinut lakimies" niin rikoslain kuin sosiaaliturvaa koskevan lainsäädännönkin osalta. Suosittelen kysymään minulta, jos epäilette lakia rikottavan työkkärissä tai sossussa. Osoitteeni on maxhc ät safe-mail.net ja motiivini toimilleni on tuhota markkinatalous-yhteiskunta palanen kerrallaan, ja korvata se yhteiskunnalla jossa tuloerot ovat pienet, eli hyvinvointivaltiolla. Ole rohkea ja kysy, vastaan ajallani, jos vastaan, mutta älä kuitenkaan jätä kysymättä.
Jaakko Portti 2.3.2012 16:11
Tämä käytäntö tuskin on käytössä pelkästään Rovaniemellä. Apulaisoikeusasiamiehen päätöksellä on valtakunnallista merkitystä.
Lasse Myllypuro 2.3.2012 17:52
En yhtään ihmettele, että tämä on juuri tullut ilmi Rovaniemellä. Kiinnostaisi nähdä maanlaajuisia tilastoja koskien kanteluita toimeentulotukipäätöksistä. Uskon, että Rovaniemi sijoittuisi hyvin korkealle.
Mitään hyvää sanottavaa minulla ei ole Rovaniemen Kaupungista.
Jaakko Portti 3.3.2012 01:32
Minä kyllä juuri ihmettelen sitä, että "tämä on juuri tullut ilmi Rovaniemellä". Rovaniemi on vahvasti opiekelijakaupunki - YO ja AMK. Korostamme itseämme opiskelijamyönteisenä kaupunkina, ja sitten tällainen. Ei hyvä.
Toisaalta en usko, että muissakaan kaupungeissa tai kunnissa ovat "täysin puhtaat jauhot pussissa". Kävin aika monen kaupungin toimeentulotukiohjeita läpi - sieltä ne löytää.
En Rovaniemeä moiti, vaan toimin niin, että moitittavaksi todettu tulkinta muutetaan. Muutoin se on hyödytöntä melskaamista.
Olavi Lehto 2.3.2012 19:46
Peukkua teille ja kiitos nuorison yhdenvertaisuuden takaamisesta
On ollut virkamiehillä tuo oman kansan heitteillejättö sydämenasiana. On kiva että on aktiviteettia asian suhteen teillä. Valitettavaa on ettei ko. hankkeessa ole ollut aktiivisina nämä uudetkin mm. persukansanedustajat, sekä ns perinteiset vanhat tutut kepulit ja muut kokkarit takaamassa suomalaisille yhdenvertaisuutta.
Mikko Nummelin 2.3.2012 19:54
Pelkään, että tämä tulee olemaan opiskelijoille Pyrrhoksen voitto, koska päätöksellä on kauaskantoisia vaikutuksia kuntataloudelle. Nykyisessä taloudellisessa ilmapiirissä se saattaa kiihdyttää poliittisia vaatimuksia lukukausimaksuista ja lainapainotteisesta opintotuesta.
Jaakko Portti 3.3.2012 01:03
Mikolle. Hieman oudoksun kantaasi. Ei lakien noudattamisen ja oikeuksien peräämisen vaatimus voi olla suhdanteista kiinni. Jos niitä ei voi jostain syystä noudattaa, ne täytyy muuttaa vastaamaan todellisuutta, eikä kyykyssä kurkistella, josko uskaltaisi vaatia, että säädettyjä lakeja myös noudatettaisiin.
Suurempi ongelma taitaa olla se, että ihmiset eivät vaadi ja saa niitä lakiin perustuvia sosiaalisia oikeuksia, joihin heillä olisi oikeus.
Mikko Nummelin 3.3.2012 01:08
En kannata opiskelijoiden kyykyttämistä tai luokkayhteiskuntaa, mutta huomioin realistisesti sen uhan, mikä heitä koskee. Jos Suomea vertaa melkein mihin tahansa muihin maailman maihin, on opiskelijoiden sisäänotto ja kohtelu rahallisesti maamme ulkopuolella merkittävästi raaempaa.
Jaakko Portti 3.3.2012 01:21
Joo, Mikko tuohon en sano vastaan, mutta omia säädettyjä lakeja tulee noudattaa kaikissa päätöksissä. Tai sitten niitä ei pidä säätää.
Juha Korhonen 3.3.2012 09:00
Bite the bullet! Silloin kun minä opiskelin, sossutyöntekijä (melkein) nauroi minut ulos kun menin anomaan apua kun ei ollut kesätöitä eikä rahaa. Siihen aikaan opiskelijalle ei kuulunut sosiaaliturva. Tiukkaan vängättyäni suostuivat he sitten maksamaan rästiin jääneet vuokrani (thank you, Jesus). Sinä vuonna minulla ei ilmeisestikään ollut ylipainosta vaaraa...